बायोसा अन्नक्षेत्र सेवा समिति की बैठक आज
शिवगंज| राजकीयसामुदायिक अस्पताल शिवगंज में इनडोर मरीजों को निशुल्क एवं आउटडोर मरीजों को मात्र 10 रूपए में भोजन उपलब्ध करवा रही बायोसा अन्नक्षेत्र सेवा समिति की बैठक शनिवार सुबह 11 बजे एसडीएम शक्तिसिंह भाटी के मुख्य आतिथ्य एवं नगर पालिकाध्यक्ष कंचन सोलंकी की अध्यक्षता में होगी।
बायोसा अन्नक्षेत्र सेवा समिति के अध्यक्ष कुंदनमल अग्रवाल ने बताया कि अस्पताल परिसर में मरीजों की सुविधा के लिए समिति की ओर से बायोसा अन्नक्षेत्र भोजनालय को शुभारंभ 2 अक्टूबर को किया गया था। जिसमें दानदाताओं के सहयोग से अब तक करीब 3 हजार से अधिक मरीजों को निशुल्क एवं 900 मरीजों को केवल (प्रत्येक मरीज) 10 रूपए में भोजन उपलब्ध करवाया गया है। समिति के संयोजक फतेहसिंह राव ने बताया कि बैठक में भोजनालय की व्यवस्था के साथ आय-व्यय की समीक्षा की जाएगी एवं दानदाताओं से सहयोग लेने एवं भोजनालय की व्यवस्थाओं में और सुधार करने समेत विभिन्न ङ्क्षबदुओं पर विचार विमर्श किया जाएगा।
hin_Deva hin_Deva hin_Deva